༄༅། ། རྡོ་རྗེ་འཆང་རྗེ་བཙུན་འཇིགས་མེད་འཕྲིན་ལས་རྒྱ་མཚོ་
དཔལ་བཟང་བོའི་གསུང་ལས་འཕྲིན་ཡིག་
སོགས་ཀྱི་སྐོར་བཞུགས་སོ། །
༄༅། །བློ་བཟང་རྒྱལ་ཀུན་མཁྱེན་བརྩེ་མེ་ཤེལ་ཁམས། །འཕྲིན་ལས་འོད་
སྟོང་དྲ་བ་འབུམ་འགྱེད་པ། །ཡོངས་རྫོགས་ཐུབ་བསྟན་ཆོས་ཀྱི་ཉི་མ་ཆེ། །
ཕྱོགས་ལས་རྣམ་པར་རྒྱལ་བ་གང་དེའི་ཞབས། །ལྷར་བཅས་སྐྱེ་རྒུའི་གཙུག་
ནོར་ཅོད་པན་གྱིས། །མངོན་པར་མཛེས་པ་དག་པའི་ཕོ་བྲང་དེར། །ཤིས་
བརྗོད་སྤྲིན་གྱི་སྒྲ་དབྱངས་དང་འགྲོགས་པའི། །ལན་བརྒྱར་བསྔགས་པའི་མེ་
ཏོག་གྱེན་དུ་འཐོར། །སྨད་འོས་ལས་ཉོན་རྫབ་དུ་གནས་འཆའ་ཡང་། །ཁྱེད་
སྐུའི་སྣང་བའི་གཏེར་ལ་མངོན་ཕྱོགས་པའི། །དད་གུས་ཟེའུ་འབྲུས་རབ་ལྕི་
འདམ་སྐྱེས་གང༌། །ཡིད་ཀྱི་འཁྲི་ཤིང་ཁྱོད་དྲུང་ཉེར་བཏུད་ནས། །ཉེས་མེད་
སྲུང་བའི་འཕྲིན་ལས་མ་ལ་ཡའི། །དྲི་བཞོན་བུ་མོ་ཞི་བའི་མངལ་ཁུར་ཅན། །ཙི་
ནའི་ལེགས་བྱས་མཛའ་བོའི་བགོ་སྐལ་དུ། །རོལ་བའི་སྐལ་བཟང་མ་ཉམས་
དུས་ཀྱི་ཆར། །རབ་འབྱམས་རྒྱལ་བའི་གསུང་གསང་དབྱིག་གི་ཁམས། །ཕན་
དགོངས་ཐུགས་རྗེ་བྱེད་པོས་བཞུ་བླུགས་སུ། །ཉེར་བསྐྲུན་གཟུགས་སྐུའི་ཉིན་
བྱེད་དབང་བོ་ནི། །ཐུབ་བསྟན་ཀུན་གསལ་མཛེས་པའི་རྒྱན་དུ་ཆེ། །སྤངས་
རྟོགས་བ་གམ་མཆོག་ཏུ་མངོན་འཕགས་པར། །མཁྱེན་བརྩེའི་སྣང་བ་རྒྱས་
727 3.

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
།འཇམ་མགོན་ལེགས་
པའི་མཛད་བཟང་འོད། །འགྲོ་རྒྱུད་པདྨོར་འཁྱུད་པ་མ་བཏང་བས། །དུས་
མཐའ་འང་ཕན་བདེའི་དགའ་སྟོན་རྫོགས་ལྡན་བཞིན།
གསུང་དག་བྱེད་གངྒཱའི་རྒྱུན། །ཐུགས་གསང་ལྷ་ཆེན་རལ་ཀློང་ལས་ཕབ་སྟེ། །
འགྲོ་བའི་ཡིད་ཀྱི་མུན་པ་ཀུན་བསལ་བས། །བདེ་གཤེགས་སྙིང་བོའི་འོད་སྣང་
ཅིར་ཡང་བཞད། །ཨེ་མ་ལྔ་བརྒྱ་ཐ་མར་ཐུབ་པའི་བསྟན། །མིང་ཙམ་ལྷག་མར་
གྱུར་པ་རྫུན་དུ་ངེས། །གཞན་དུ་ཚང་ལ་མ་ནོར་སངས་རྒྱས་ལམ། །འཁྲུལ་བྲལ་
ཡོངས་རྫོགས་ཁྱོད་མིན་སུ་ཡིས་རྙེད། །དུས་ཀྱི་མཐའ་འདིར་བདེ་གཤེགས་མ་
ལུས་པའི། །ལེགས་མཛད་རིན་ཆེན་ཕུང་བོར་སྤུངས་པའི་ཁུར། །སྲེད་མེད་
བུས་ཀྱང་འདེགས་པར་བཟོད་མིན་པ། །སྙིང་སྟོབས་ཕྲག་པར་བཞེས་མཁན་
གཞན་སུ་ཞིག ཞབས་སེན་གང་ལ་རེག་པའི་རྡུལ་ཙམ་ཡང་། །རླབས་ཆེན་
བསོད་ནམས་དཔུང་གིས་རྙེད་དཀའ་ན། །རྨད་བྱུང་རྣམ་ཐར་གཙང་མའི་མཛད་
བཟང་གི། ཆ་ཙམ་ཡང་ཡང་སྐལ་བར་ཐོབ་འདི་རྨད། །འོན་ལོང་མ་གྱུར་ན་
ཡང་མཚན་དཔེའི་ཞལ། །མཇལ་བའི་སྐལ་བ་ཕྲ་ཞིང་ལེགས་གསུང་ལ། །སྤྱོད་
པའི་དགའ་སྟོན་ནད་ཀྱིས་འཕྲོག་པ་ནི། །སྙིང་ལ་གདུང་བའི་མེ་ཆར་རྣོན་པོ་
ཉིད། །དེ་ལྟ་ནའང་ཡིད་ཀྱི་ཆུ་གཏེར་ལ། །གང་སྐུའི་ཟླ་སྣང་རྩེན་པ་འགོག་མེད་
།དད་གུས་རྦ་རླབས་ཉིན་བཞིན་གཡོ་བ་ལས། །གསོལ་འདེབས་ཆལ་
ཆིལ་སྒྲ་དབྱངས་རྒྱུད་མར་བསྒྲགས། །སླད་མའི་ཆར་ཡང་མི་བཟད་སྡུག་
བསྔལ་བརྒྱས། །རྟག་ཏུ་མནར་བའི་ཡིད་ཅན་འགྲོ་འདི་རྣམས། །རྗེས་བརྩེ་
ཐུགས་རྗེའི་ཞགས་པས་དམ་བཅིངས་ནས། །ཕན་དགོངས་ཐུགས་རྗེས་སྲིད་
པར།
3 72835

འཕྲིན་ཡིག་སོགས་ཀྱི་སྐོར།
མཐར་འཚོ་བཞེས་ཞུ། །དོན་བཟང་རིན་ཆེན་བྱེ་མ་འགྲེམ་དང་ལྷན། །ལུང་
རིགས་རླབས་ཀྱི་ཕྲེང་བ་གཡོ་ལྡན་པ། །ལེགས་བཤད་ཆུ་ཀླུང་རྣམ་བཞིའི་
བགྲོད་པ་ཡང༌། །ཇི་སྙེད་འགྲོ་རྒྱུད་ཁམས་དང་མཉམ་པ་དགོངས། །གཏན་
བདེའི་སྲོག་ལ་རྒོལ་བའི་ཀུན་ཉོན་རིམས། །མ་ལུས་ལྷག་མེད་དྲུངས་ནས་
འབྱིན་པའི་སྨན། །ཞལ་གདམས་འཆི་མེད་བདུད་རྩིའི་བསང་གཏོར་གྱིས། །
སྙིང་ལ་བསིལ་བའི་མཆོག་སྦྱིན་རྣམ་ཀུན་རེ། །མཐའ་ཀླས་ལུས་ཅན་ཀུན་ནས་
ངལ་གསོའི་གནས། །མཐུ་སྟོབས་རྡོ་རྗེ་བསྲུང་བའི་འཁོར་ལོ་རུ། །ཉམ་ཆུང་
རྒན་པོ་འབྲེལ་ཐོགས་ལྟོས་བཅས་ཀུན། །རྣམ་ཀུན་རྗེས་བཟུང་བྱིན་རླབས་
ཐུགས་རྗེས་དགོངས། །དེ་ལྟའི་ཞུ་ཡིག་བྱང་བའི་ན་ཆུང་མ། །དར་དིར་འདབ་
མའི་ཟིར་སྒྲ་ལྷང་ལྷང་ངོས། །ལྷ་རྫ་ས་འདབ་གཤོག་བསྐྱོད་བའི་ཟློས་གར་གྱིས། །
ཆོས་ཀྱི་དགའ་ཚལ་མཆོག་ཏུ་རྩེན་པར་རིགས། །རིགས་དང་དཀྱིལ་འཁོར་
ཀུན་གྱི་ཁྱབ་བདག་མཆོག་ཏུ་མི་འགྱུར་བདེ་བའི་ཡེ་ཤེས་གར། །ཇི་སྙེད་དག་
པའི་བརྟན་གཡོའི་དངོས་ཀུན་རང་བཞིན་སྟོང་ཉིད་སྙིང་རྗེའི་བདག་ཉིད་ཆེ།
སྐད་ཅིག་རེར་ཡང་རྡུལ་སྙེད་ཞིང་དུ་དེ་སྙེད་སྤྲུལ་བའི་རོལ་གར་བསམ་ཡས་པ། །
མཆོག་གི་དང་བོའི་སངས་རྒྱས་དཔལ་ལྡན་བླ་མ་དུས་ཀྱི་འཁོར་ལོའི་ཞབས་
པདྨོར། །སྡེབ་ལེགས་ཚིག་གི་མེ་ཏོག་ཆེས་ཕྲ་བས། །གང་ཐུགས་དགྱེས་པའི་
སིམ་པ་སློང་མིན་ཡང་། །མཆོག་ཏུ་མི་ཕྱེད་དད་པའི་ཤུགས་ཀྱིས་སུ། །ཀྱལ་
བའི་ངག་གི་སྤོབས་པ་གཟེངས་སུ་བཏེགས། །ཟླ་རྒྱས་མཁའ་ལས་འཕོས་པ་
མིན་ཡང་ཇི་སྙེད་དག་པའི་ཆུ་སྣོད་དུ། །ཐ་དད་སྣང་བ་ཀུན་ཏུ་སྟོན་པ་ཇི་བཞིན་
729

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བདེ་གཤེགས་འོད་མཐའ་ཡས། །སྣ་ཚོགས་སྒྱུ་འཕྲུལ་དྲ་བའི་རོལ་བ་རྣམ་མང་
འགྲོ་རྒྱུད་དང་འཚམས་པར། །འཆར་བའི་ངང་ཚུལ་བསམ་ལས་འདས་ཀྱང་
ཚུལ་དེར་གུས་པ་སུ་ཞིག་ལྷོད།
།ཐ་མལ་སྣང་ངོརའང་བཤེས་གཉེན་ཞབས་
བསྟེན་ནས། །རྣམ་གསུམ་མཁས་པའི་བྱ་བ་མཐར་སོན་ཏེ། །སྤངས་རྟོགས་
ཡོན་ཏན་མཛོད་ལ་དབང་བསྒྱུར་ནས། །འཕགས་ཆེན་རྒྱལ་སྲས་རྣམས་ཀྱི་
སྲོལ་དུ་ཞུགས། །རྨད་བྱུང་ཐུགས་བསྐྱེད་རྟ་བདུན་གྱིས་དྲངས་ནས། །བློ་བཟང་
ཐུབ་བསྟན་ཆོས་ཀྱི་ཉི་མའི་འོད། །རིས་མེད་ས་ལ་འཕོས་པའི་དགེ་མཚན་གྱིས། །
ཕན་བདེའི་དགའ་བ་རྒྱས་པའི་ཚུལ་འདིར་དད། །ལུམ་བིའི་ཚལ་རབ་གཉིས་
པ་ཆོས་ཀྱི་སྡེར། །སྟོང་གཟུགས་དུས་ཀྱི་འཁོར་ལོའི་སྐུར་བཞེངས་ཏེ། །བགྲང་
ཡས་ལུས་ཅན་རྡོ་རྗེའི་རིགས་གཅིག་ཏུ། །སྨིན་བྱས་བཀའ་དྲིན་ཆ་ཙམ་གཞལ་
ནུས་སུ། །རིང་མིན་ཆ་བསགས་གྲོང་དུ་འཁོར་ལོ་ཆེའི། །ལེགས་གསུང་བདུད་
རྩི་སྨན་གྱི་བཅུད་ལེན་གྱིས། །པྲ་ཕབ་རང་བཞིན་རྣམ་པ་ཐམས་ཅད་སྐུ། །
འགྲུབ་པའི་ཐུགས་བསྐྱེད་སྨོན་པའི་བཀའ་དྲིནའང་ཟབ། །འདི་ལྟར་སྲིད་པ་
དག་ན་རིན་ཆེ་བས། །ཆེས་དཀོན་ནོར་གྱིས་ཆ་ཙམ་བསྒྲུན་མིན་པ། །ཁྱོད་
ཞབས་ནོར་བུའི་མེ་ལོང་རྒུད་པའི་དྲིས། །མོག་པོར་མ་གྱུར་བདག་ཅག་སྐལ་བ་
རྨད། །ཀྱེ་མ་མ་ལ་ལས་ཉོན་བརླང་སྤྱོད་ཀྱིས། །ཆེས་ཆེར་རྙོག་པ་སྙིགས་མའི་
མཚོ་ཀླུང་འདིར། །ཕན་དང་བདེ་བའི་འདོད་པ་ཀུན་འཇོ་བའི། །དབང་གི་རྒྱལ་
བོ་གཞན་གང་སུ་ཡིས་རྙེད། །བསམ་གྱིན་བསམ་གྱིན་དད་པའི་མེ་ལྕེ་ཡིས། །
སྙིང་གི་ཆུ་གཏེར་ཁོལ་བ་འཛིན་བྱེད་ཅིང་། །མཆི་མའི་ཐིགས་འཕྲེང་འཐོར་དང་
730

འཕྲིན་ཡིག་སོགས་ཀྱི་སྐོར།
ཆབས་གཅིག་པར། །རྩེ་གཅིག་དད་པས་གསོལ་བ་འདེབས་པའི་སྙིང་། །སྒྲིབ་
བྲལ་སོ་སོར་ཀུན་རྟོག་བཞེད་པའི་མདངས། །ཚེ་དང་ཡེ་ཤེས་དཔག་མེད་སྣང་
བའི་མཛོད། །ཐུབ་བསྟན་ཆོས་ཀྱི་ཉི་མ་འོད་པོ་ཆེ། །བསྐལ་བའི་མཐར་ཡ
འགྲིབ་མེད་གསལ་གྱུར་ཏེ། །ཀུན་རྨོངས་ནད་བརྒྱ་འཇོམས་པའི་སྨན་གཅིག་
པུ། །མདོ་རྒྱུད་དམ་པའི་མན་ངག་གཞན་བསྲེས་ཀྱིས། །སླད་མིན་བློ་བཟང་
ལེགས་བཤད་དྲི་མེད་པའི། །ཞལ་ལུང་བདུད་རྩིའི་མཆོག་སྦྱིན་ཆད་མེད་ཞུ། །
མཐའ་མེད་སྲིད་པར་ངལ་གསོ་མེད་པར་འཕྱན་པའི་བུས་པ་ཉམ་ཐག་བདག
ཇི་སྲིད་རང་གནས་ཞི་བ་མཆོག་དེར་འགོད་པར་མ་བྱས་དེ་སྲིད་དུ། །འབྲལ་
མེད་ཐུགས་ཀྱི་སྲས་སུ་ལེགས་བཟུང་དམ་ཆོས་བདུད་རྩིས་རྟག་བསྐྱངས་ནས། །
སྲིད་དང་ཞི་བའི་འཇིགས་པ་ཀུན་སྐྱོབས་མགོན་པོ་སྙིང་རྗེའི་གཏེར། །ཐུན་མོང་
ལམ་གྱི་བདག་རྒྱུད་ལེགས་སྨིན་པས། །ཟབ་གསང་རྡོ་རྗེའི་རྣལ་འབྱོར་ལ་
བརྟེན་ནས། །ངེས་དོན་བླ་མའི་ཞལ་བཟང་མངོན་གྱུར་པའི། །བདེ་ཆེན་ཆོས་
སྐུའི་གནས་སུ་རྩེན་པར་སྨོན། །ཐ་མལ་ངག་ཡིད་ཕུང་ཁམས་སྐྱེ་མཆེད་དག
རྡོ་རྗེ་གསུམ་གྱི་ངོ་བོར་བྱིན་རློབ་ཅིང༌། །མ་དག་སྣོད་བཅུད་རྒྱལ་བའི་ཞིང་
མཆོག་ཏུ། །བསྒྱུར་བའི་རྟེན་འབྲེལ་རྨད་བྱུང་མཆོད་སྤྲིན་བཅས། །བློ་བཟང་
ཆོས་ཚུལ་རབ་འབྱམས་ཀུན་གསལ་ལྟོར། །ཐུབ་བསྟན་ཆོས་ཀྱི་སྣང་བ་བཞད་
པའི་དཔལ། །རྨོངས་པའི་མུན་སེལ་རྒྱལ་བའི་ཉི་མ་དེས། །ཤིས་པ་དམ་པའི་
དཔལ་གྱིས་མཛེས་གྱུར་ཅིག མ་ལུས་ཀུན་རྟོག་ཀུན་ཏུ་རབ་བཅོམ་སྒྲིབ་བྲལ་
ཆོས་ཀྱི་སྐུ་ཡི་དངོས། །དཔེ་མེད་བདེ་རྫོགས་ལོངས་སྤྱོད་རྫོགས་སྐུ་ཡན་ལག་
©731

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བདུན་ལྡན་དང་བོའི་མགོན། །མཐའ་དག་གདུལ་བྱ་མ་ལུས་འདུལ་མཛད་
སྤྲུལ་བ་ཡི་ནི་སྐུ་གང་གིས། །འགྲོ་ལ་ཕན་ཕྱིར་ཕན་བདེའི་ལམ་བཟང་སྟོན་པ་
མཆོག་དེའི་ཞབས་སྐྱེས་རྡུལ། །བདེ་ཆེན་འཁོར་ལོའི་རྒྱན་དུ་ལེགས་བཀོད་དེ། །
མཆོག་ཏུ་མི་ཕྱེད་དད་པས་ཡིད་བསྐྱོད་པས།
།སྙིང་གི་ཆུ་གཏེར་ཁོལ་བ་ལས་
སྐྱེས་པའི། །གསོལ་འདེབས་མུ་ཏིག་ཟེགས་མ་གྱེན་དུ་འཐོར། །ཚད་མེད་
བྱམས་བརྩེའི་ཐུགས་ཀྱིས་དུས་གསུམ་རྒྱལ་ཀུན་ཡེ་ཤེས་ཡིད་བཞིན་རྒྱ་མཚོ་
བསྲུབས་པ་ལས། །སྲིད་ཞིའི་དགེ་མཚན་གཅིག་ཏུ་རྫོགས་པ་བློ་བཟང་ཐུབ་
བསྟན་ཆོས་ཀྱི་ཉི་མ་འོད་འབར་བ། །བགྲང་ཡས་ལུས་ཅན་ཕན་བདེའི་པདྨོའི་
ཚལ་རབ་འབྱེད་པའི་དཔལ་མངའ་སྣང་བ་དམ་པའི་མཛོད། །བརྩེ་ཆེན་ཐུགས་
རྗེས་མངོན་པར་བཤད་པ་མིག་གི་བདུད་རྩིར་སྨིན་པའི་སྐལ་བཟང་འདི་ཀོ་
མཚར། །རླབས་ཆེན་ཚོགས་གཉིས་རྒྱ་མཚོ་ཆེ། །ཐུགས་བསྐྱེད་དཔུང་བས་
བསྲུབས་སྐྱེས་པས། །མཚན་དཔེའི་དཀྱིལ་འཁོར་གསལ་རྫོགས་པར། །སྣང་
མིན་སྒྲིབ་པའི་གོ་སྐབས་ཅི། །མ་རིག་ལིང་ཏོག་འཐུག་པོའི་སྒྲིབ་གཡོགས་
གིས། །རིང་ནས་འཐིབས་པའི་ཚུར་མཐོང་བྱིས་ངོར་ཡང༌། །བདེ་གཤེགས་
ཀུན་བཟང་ཞིང་གི་ཉིན་བྱེད་བཞིན། །འཕོ་འགྱུར་བྲལ་བའི་ངང་ཚུལ་འདི་ཀོ་
རྨད། །གང་ཐུགས་བྱམས་བརྩེའི་སྣང་བས་འཁྱུད་པ་ཡི། །ལེགས་སྐྱེས་གསུང་
གི་མེ་ཏོག་རྟེན་བཅས་ཏེ། །འཛིན་བྱེད་གནམ་ལོ་གསར་བའི་དགའ་སྟོན་ལ། །
སྤྱི་བོར་ཕེབས་པས་བཀའ་དྲིན་གཞལ་དཀའི་ཕུལ། །དབྱངས་ཅན་འཕང་
འགྲོའི་རྒྱུད་ལས་ཉེར་དྲངས་པའི། །སྙན་ཚིག་ཨུཏྤལ་གསལ་བའི་ཕོན་པོ་ལ། །
732

འཕྲིན་ཡིག་སོགས་ཀྱི་སྐོར།
རྗེས་ཆགས་ཡིད་ཀྱི་རྐང་དྲུག་དགའ་བའི་གླུ། །ཟར་ཟིར་འདབ་མའི་དབྱངས་
ཀྱིས་སྒྲོག་ལ་བྲེལ། །ཚངས་སྲས་ངག་གི་རྗེས་འགྲོ་གང༌། །དཔའ་བོས་མ་ནི་
དགེ་བའི་དབང༌། །དཎྜི་གཉིས་པ་གཞན་སུ་ཞེས། །བདག་ཡིད་སོམ་ཉིའི་ཁང་
བུར་ཚུད། །འདི་ན་ལུག་བལ་ཧྲུལ་བོའི་མལ་སྟན་ལ། །སློག་རུལ་དུག་པོས་
སྐྱབས་པའི་མི་གཙང་ལུས། །གཡོགས་པའི་འོས་སུ་འཚམས་མིན་བྱེ་བ་རི། །
གཏོང་བའི་ཕྱག་ཡངས་བསྐྱངས་ཀྱང་འོས་མ་གྱུར། །འོན་ཏང་བདེན་གསུང་
བདེན་པའི་བཀའ་ལུང་གིས། །སྐྱེ་བའི་འཕྲེང་བར་ཐུབ་པའི་བརྟུལ་ཞུགས་
མཆོག ། བླངས་ཏེ་སྡོམ་པ་གསུམ་གྱི་ཉམས་ལེན་ལ། །ཤུགས་དྲག་བརྩོན་པ་
བརྟན་པོས་གུས་སློབ་ཅིང༌། །ཐབས་ཤེས་ཟུང་འབྲེལ་མདོ་སྔགས་ལམ་བཟང་
གིས། །དྲི་བྲལ་དགེ་ལྡན་རིང་ལུགས་འཛིན་པ་ཡི། །བརྡའ་ཐབས་ལེགས་བྱས་
རྟེན་འབྱུང་མེ་ཏོག་ཅེས། །གསུང་གིས་དབུགས་དབྱུང་ཐོབ་པས་དགའ་བ་རྒྱས། །
ཕྱི་རུ་ཚུལ་ཁྲིམས་དག་པས་ལུས་མཛེས་ཤིང་། །ནང་དུ་དངོས་ཀུན་ལྷན་སྐྱེས་
བདེ་བ་ཆེར། །གཅིག་ཏུ་སྡོམ་པས་ཨེ་ཝཾ་ཟུང་འཇུག་སྐུ། །འགྲུབ་པའི་གསུང་
དབྱངས་དེ་བཞིན་འགྲུབ་པར་སྨོན། །དཔག་མེད་བསྐལ་བའི་སྔོན་ནས་ས
རྒྱས་ཏེ། །གཙང་བདེ་རྟག་བདག་དམ་པའི་ཕ་རོལ་ཕྱིན། །ཞིང་འདིར་སྤྲུལ་
བའི་རོལ་བར་བཞུགས་པ་ལ། །ཆགས་སོགས་ཉེས་པའི་དྲི་མ་ག་ལ་ཞིག །
འོན་ཀྱང་ངན་བུའི་སེམས་ཀྱི་ངན་གོམས་ལ། །ཞིབ་མོར་བརྟགས་པས་འཕྲོ་
རྒོད་ལང་ཤོར་གྱིས། །སྒོ་གསུམ་ཉེས་པའི་འདམ་དུ་བྱིང་གྱུར་པས། །རང་གི་
སྤྱོད་ཚུལ་ལ་ནི་མགུ་མ་གྱུར། །ད་སླད་འཇམ་པོའི་གསུང་གིས་ཡིད་བཞམས་
733,

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཏེ། །བག་མེད་ལས་ལས་བཟློག་པའི་ཐབས་བསྟན་པ། །སངས་རྒྱས་དངོས་
དང་མཇལ་ཡང་དེ་བས་ལྷག ། ཅི་མཛ